जिला निर्वाचन अधिकारी ने बताया कि वर्तमान में जिले की 7 विधानसभा हेतु हर मतदान केन्द्र हेतु एक बैलेट यूनिट तथा रिजर्व हेतु 10 प्रतिशत अतिरिक्त के मान से कुल 1929 बैलेट यूनिटें उपलब्ध है जिसका रेण्डमाइजेशन कर उसे विधानसभा वार आवंटित कर दिया गया है। चूंकि प्रत्याशियों की संख्या बढ़ने के कारण अब बैलेट यूनिट की आवश्यकता बढ़ गई है इसलिए पूर्व से उपलब्ध अतिरिक्त बैलेट यूनिटों की आज रेडक्रास भवन में राजनैतिक दलों के प्रतिनिधियों की उपस्थिति में रेण्डमाइजेशन कर धरसीवां और रायपुर नगर उत्तर विधानसभा के लिए बैलेट यूनिटों का आवंटन कर दिया गया है। बची हुई विधानसभाओं के लिए हैदराबाद से बैलेट यूनिट आने के बाद उसे विधानसभा वार तथा मतदान केन्द्रवार आवंटन के लिए रेण्डमाईजेशन किया जाएगा.